**Arată-mi Doamne!...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Arată-mi Doamne!...

Arată-mi Doamne, slava Ta

În murmurul blând şi subţire

Vestind sfânta neprihănire,

Şi eu ascuns în stâncă-oi sta

Pân-ce vei trece-n strălucire.

Aş vrea s-o văd şi să o simt

Cum se dezvoltă şi creşte,

Cum Ea în cale răspândeşte

Miresmele, în locu-mi strimt,

Şi trup şi suflet 'mi-ntăreşte.

Sub influienţa ei preasfântă

Să ştiu că Tu cu mine eşti,

Să capăt noi puteri cereşti,

Şi inima-mi, ce se frământă

Să ştiu că Tu, o-nsufleţeşti.

Şi-nconjurat de-a Ta mărire,

Prin adevărul ce-am aflat...

Cuprins fiind şi înveşmântat

De-a sale raze, în strălucire,

Smerit şi-umil, să fiu plecat.

Să văd că eu, nu sunt nimic

În starea-mi să văd antidotul

Că numai slava-Ţi este totul,

Şi chiar c-oricât aş fi de mic

În grija Ta, sunt în tot locul.

Ascuns sub stânca de granit

În rugă timpul voi petrece

Sub adăpost de piatră rece,

Prin slava-Ţi... să fiu ocrotit,

În susur atunci de vei trece.

Să laud dragostea Ta mare

Pentrucă Tu, mă cercetezi,

Pentru că Tu, zilnic mă vezi

Şi-n zilele de grea-ncercare

Îmi dai atâtea...mari dovezi.

Speranţa să nu mi se piardă

În strâmtorări, oricâte-ar fi

Şi-n încercări, câte-ar veni,

Ci inima-mi, s-o faci să ardă

Ca torţa aprinsă... zi de zi!

Flavius Laurian Duverna

05 august 2007

Poezia ,,Arată-mi Doamne..." e inspirată din cele descrise în Ex. 33, 18-21 şi 1 Împăraţi, 19, 11-12. Modul în care a fost scrisă, a constituit adaptarea subiectului la imperativele noastre spirituale, care nu pot ajunge la standardul divin, decât punându-ne în ipoteza nimicniciei noastre fireşti, în faţa Slavei lui Dumnezeu.